
|  |  |
| --- | --- |
|  | **EELNÕU** |
|  | 15.03.2024 nr 2-4/24/201 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Vallavara otsustuskorras võõrandamine** |
|  |
| Tapa vallale kuulub Tapa linnas Aasa tänav (Tartu Maakohtu kinnistusosakonna registriosa nr 17522950, (katastritunnus 79001:001:0663, sihtotstarve transpordimaa 100%, pindala 4740 m2).  Tapa vallas Tapa linnas asuva Aasa tn 9 kinnistu omanik on pöördunud Tapa Vallavalitsuse poole taotlusega osta Tapa valla munitsipaalomandis olevast Aasa tänava teemaast ligikaudu 60 m2 (registreeritud Tapa Vallavalitsuse dokumendiregistris 09.11.2023 nr 4-8/23/2305-1 all).  Aasa tänava teemaad väljamõõtes on kinnistu Aasa tn 9 ette sihilikult tekitatud tasku, mis peaks aitama kinnistuomanikul väiksemate sõidukitega oma aeda sõita ja suuremate sõidukitega parkida kõnealuses taskus. Tapa Vallavalitsus on seisukohal, kui rahuldada kinnistuomaniku taotlus ning võõrandada temale kõnealune maatükk, siis aitab see korrastada teekoridori ja likvideerib valla teemaa jaoks mitteotstarbeka tasku.  Aasa tn 9 kinnistule maaüksuse võõrandamise vajalikkus tuleneb asjaolust, et omal ajal maja külge ehitatud garaaž paigutub nii, et kinnistule juurdepääs ja ka garaaži sisse sõitmine on keeruline. Kinnistuomanik on sunnitud parkima oma sõidukit valla teemaal, kinnistu juurdepääsu taskus, mis pole otstarbekas kinnistuomanikule ega vallale, kuna vallal ei ole võimalik antud ala hooldada ega teostada talvel lumetõrjetöid.  Kuna Aasa tn 9 kinnistuomanikul puudub alternatiivne juurdepääs oma kinnistule, siis on äralõige Aasa tänava teemaast vajalik ainult Aasa tn 9 kinnistu juurdepääsuks. Aasa tänava teemaa äralõikele puudub avalik huvi. Võõrandamisega seotud kulud kannab kinnistuomanik.  Lisaks ei vaja Tapa vald kõnealust maatükki oma seadusjärgsete kohustuste täitmiseks.  Tulenevalt eeltoodust ja võttes aluseks Tapa vallavolikogu 28.01.2019 määruse nr 47 „Tapa vallavara valitsemise kord” § 28 punkti 1 lõike 12:   1. Võõrandada otsustuskorras Tapa valla munitsipaalomandis olevast Aasa tänavast (katastritunnus 79001:001:0663, sihtotstarve transpordimaa 100%) ligikaudu 60 m2 Aasa tn 9 (katastritunnus 79101:012:0130) kinnistu omanikule. 2. Tapa Vallavalitsusel korraldada maakorralduslikud ja võõrandamistoimingud. 3. Vallavara otsustuskorras võõrandamisega seotud kulud kannab Aasa tn 9 kinnistu omanik. 4. Otsus jõustub teatavakstegemisest.   Käesoleva otsuse peale võib esitada Tapa vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtule halduskohtumenetluse seadustikus sätestatud korras. | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |
| --- | --- |
| Lisa: | Aasa tänav-plaan |



|  |  |  |
| --- | --- | --- |
|  | | |
|  | | |
|  | | |
| Eelnõu koostaja | maakorraldaja Linda Kelu-Toome |
| Eelnõu esitaja ja ettekandja | maakorraldaja Linda Kelu-Toome |